
1) Obxecto. Promoción e fomento do deporte, apoiando actividades realizadas no Concello de Arteixo no presente ano natural por deportistas que practican deportes con carácter individual.

2) Beneficiarios. 
Deportistas arteixáns individuais que acreditando unha calidade inicial e unha especial dedicación á actividade deportiva, auguran unha proxección futura para o deporte de alta competición:	
· Estar empadroado no Concello de Arteixo, cunha antigüidade mínima de dous anos consecutivos, no momento da solicitude. 
· Que destaquen por resultados en competicións oficiais de ámbito autonómico, nacional ou internacional nas dúas tempadas anteriores á actual, excepto competicións máster ou similar.
· Que estean en posesión da licenza de federado expedida ou tramitada pola correspondente federación deportiva (non se valorarán as licenzas máster ou similar). 
· Teñan entre os 12-30 anos cumpridos ou a cumprir no ano da convocatoria (ambos incluídos).
· Competir, no tempada da solicitude, en eventos/probas deportivas de relevancia autonómica, nacional ou internacional organizados ou recoñecidos polas respectivas federacións.
· Acreditar nivel deportivo na especialidade, na tempada anterior ou na actual, é dicir, ser medallista en campionatos autonómicos da especialidade deportiva e/ou ter recoñecido DAN e/ou DGAN e/ou ser bolseiro/a nalgún dos centros de alto rendemento autonómico ou nacional.
· Non estar incurso en ningún dos supostos de incapacidade ou incompatibilidade para obter a condición de beneficiario da axuda (artigo 13 da Lei 38/2003, do 17 de novembro, xeral de subvencións).
· Quedan expresamente excluídas desta convocatoria:
· Todos os deportistas practicantes de modalidades colectivas (fútbol, baloncesto, balonmán, rugby, hockei... ) e de deportes autóctonos.
· Deportistas que estean cumprindo sanción firme por infracción disciplinaria ou administrativa en materia deportiva, cualificada como grave ou moi grave.

3) Bases reguladoras.-  Bases reguladoras para a concesión de bolsas para deportistas en réxime de concorrencia competitiva ano 2024 publicadas no BOP de 13 de marzo de 2024.

4) Contías.- As contías destinadas son os importes consignados no orzamento ordinario para o ano 2024, ascendendo a un total de 20.000,00 € con cargo á partida 341.481.00. 

5) Criterios de valoración.- As bases reguladoras conteñen no seu artigo 8 o procedemento de avaliación de solicitudes. 

6) Prazo de presentación de solicitude.- O prazo de presentación de solicitudes será de un mes, iniciándose a partir do día seguinte ao da publicación do presente extracto de convocatoria no BOP de A Coruña.

7) Prazo de Xustificación.- O prazo para a presentación da xustificación das subvencións remata o 30 de novembro do 2024 debendo tramitarse segundo se especifica nas bases reguladoras”
